Til elever og foreldre/foresatte på 3.trinn
Velkommen tilbake til et nytt skoleår. Vi håper dere har hatt en fin ferie og er klar for skolestart.
Ved oppstart første skoledag står alle på plana kl.8.15. Der stiller elevene opp klassevis og rektor roper opp hver klasse som går inn etter tur. Voksne på trinnet følger elevene inn. Vi har vanlig skoledag og slutter klokken 13.40.
I år skal vi være oppe i nytt klasserom. Vi holder til i gangen til venstre for hovedinngangen. Elevene har ikke anledning til å gå inn på skolen med sekken eller klær før det ringer inn til 1. time. De får anvist plass ute hvor de kan legge fra seg sekken mens de venter til det ringer. Da stiller vi opp trinnvis og lærer henter elevene og følger dem inn. SFO ønsker ikke at elever og foreldre skal oppholde seg i gangene nede. 
Nytt av året er svømming. Vi starter med svømming allerede på onsdag den første uka (19. august). Vi har svømmeundervisning i fire uker, så blir det svømmeundervisning igjen fra uke 9-21. Bussen drar fra skolen klokka 8.30 så da må alle være presis. Vi returnerer fra badeland klokken 10.15. Elevene må ha med seg badetøy, håndkle og såpe. Har elevene langt hår skal hårstrikk også være med. Elevene skal dusje nakne og vaske seg med såpe før de kommer inn i badet, og etter. Det er ikke lov med dykkermasker og det oppfordres ikke til å bruke svømmebriller.
De ukene vi har svømming vil det ikke være gym. Vi har ellers gym i 3. time på torsdager.
Fredager blir det uteskole. Da tar vi med klær etter været og kanskje litt ekstra mat og drikke.
Vi (Marianne og Cecilie) vil være to lærere i 6 timer i år. 2 timer på mandager og 4 timer på fredag. Fagarbeider Trine er fortsatt med 3.trinn hver time. 
Det betyr at vi ikke blir delt i to grupper i år, men vil være mye sammen. Vi kommer til å ta ut mindre grupper ved behov. 
Landsbyforeldremøte blir torsdag 3. september kl. 18-20. Temaet er «robuste barn» og dere vil få høre litt om planer for nærområdet når det skal bli nytt aldershjem i stedet for skole.
Vi gleder oss til oppstart på mandag.  
Med vennlig hilsen Cecilie, Trine og Marianne


